Public procurement notice: Prior Information Notice Without Call For Competition
Published: 2022-12-28
Buyer: Väylävirasto
Country: FI
Contract type: Services
CPV classification: 63711000 | 71000000 | 71311230 | 71620000 | 71621000

Technical requirements: Markkinakartoituksen ja mahdollisen kilpailutuksen kohteena on rautateiden koneellisen radantarkastuksen analytiikkaan liittyvät asiantuntijapalvelut. Rautateiden koneellisen radantarkastuksen analytiikkaan kuuluu mm. signaalinkäsittelyä, tietoaineistojen yhdistämistä eri lähteistä ja eri järjestelmistä yhteen sijaintijärjestelmään, aineiston sisällön laadun analysointia, laskelmien tuottamista rautateiden kunnon kehittymisestä ja kunnossapitotarpeesta ja datan visualisointia.
1.Radantarkastusanalytiikan tuottaminen ja raportointi sekä radantarkastusvaunun käyttöönottoon ja analysoinnin kehittämiseen liittyvät asiantuntijatehtävät,
1. tehtäväkokonaisuudessa vaaditaan syväosaamista ja kokemusta rautateiden koneellisen radantarkastuksen analytiikasta. Tehtävään liittyy eritoten eri datalähteiden yhdistämistä, signaalinkäsittelyä (mm. mittaussignaalien kohdistaminen), parametrien ja kuntoennusteiden laskentaa, kunnossapitotyön optimointia, datan visualisointia, raportointia ja aihepiirin kehitystehtäviä.
2. tehtäväkokonaisuudessa työ keskittyy koneellisessa radantarkastuksessa käytettävän radantarkastustietokannan ylläpitoon ja kehittämiseen. Radantarkastustietokanta on radantarkastusvaununkäyttämä tietokantamuotoinen kuvaus rataverkon ominaisuuksista kuten raiteiden keskilinjoista, vaihteista, silloista, kaarteista jne. Toimeksiannossa tulee ylläpitää tätä tietokantaa rataverkon ominaisuuksien muuttuessa ja kehittää prosesseja tietokannan ylläpidon sujuvoittamiseksi. Radantarkastustietokannan ylläpitämiseen tulee olla rautatieteknistä osaamista riittävällä tasolla ja tuntemusta Väyläviraston Ratainfratietojen hallintajärjestelmästä.
3. tehtäväkokonaisuudessa työ liittyy radantarkastustulosten kertaluontoisiin analyyseihin kuten tilastojen tarkasteluun ja mittausdatan poikkeavuuksien analysointiin. Tehtävään kuuluu datan validointia, rataverkonsubstanssiasiantuntijatyötä, mittaustuloksiin liittyviä maastokatselmuksia rautatiealueella ja mittaustehtäviä. Toimijan valinnassa eduiksi nähdään kokemus rautateiden päällysrakenteisiin, radantarkastukseen, radalla tehtävään työhön ja radan mittauksiin. Tehtävään sisältyy pienimuotoisia maastossa tapahtuvia rautatieradan koneellisten tarkistusmittausten ja tarkistuskuvausten toteutuksia toimittajan omilla laitteilla ja omalla henkilöstöllä. Rautatiealueella toimivilla henkilöillä tulee olla asianmukaiset työn vaatimat pätevyydet ja perehdytykset.
Hankintayksikkö suunnittelee mahdollista puitejärjestelyä jossa saattaa olla yllä mainitut kolme tehtäväkokonaisuutta omina osa-alueinaan joille valitaan osa-aluekohtaisesti toimittaja(t).
Tämä ilmoitus on ennakkotietoilmoitus. Tällä ilmoituksella ei pyydetä tarjouksia. Tällä ilmoituksella kutsumme hankinnasta kiinnostuneet toimijat ottamaan osaa markkinavuoropuheluun, jonka tarkoituksena on käydä yleisellä tasolla keskustelua hankinnan kohteesta, keskustella toimittajan ratkaisuehdotuksista toimittajakohtaisissa tapaamisissa, jotka pyritään pitämään tammikuussa 2023 Teams-etäkokouksina. Lisäksi mahdollisesti toimittaja voi kommentoida alustavaa tarjouspyynnön luonnosmateriaalia. Hankintayksikkö päättää mahdollisen markkinavuoropuhelun sisällön ja laajuuden prosessin edetessä.
Pyydämme markkinavuoropuhelusta kiinnostuneita toimittajia ilmoittautumaan viimeistään 10.1.2023 kello 13.00 (Suomen aikaa) sähköpostitse osoitteeseen: kilpailutus@hansel.fi viestin otsikolla "Väylävirasto Asiantuntijapalvelut raidegeometrian analytiikkaan markkinavuoropuhelu". Ilmoittautumisessa annettavat tiedot: Yrityksen tiedot (yrityksen nimi ja Y-tunnus), yhteyshenkilön nimi, sähköpostiosoite, puhelinnumero ja lyhyt kuvaus tarjoajan toimittamista, hankinnan kohteen kannalta olennaisimmista asiantuntijapalveluista viimeisten kolmen vuoden ajalta sekä muuta aiheeseen liittyvää materiaalia, josta hankintayksikön on hyvä olla tietoinen. Ilmoittautumisen jälkeen lähetetään ennakkokysymykset ja mahdollinen ennakkomateriaali toimittajakohtaisiin tapaamisiin valmistautumista varten.
Väylävirasto käsittelee markkinavuoropuhelun aikana toimittajien antamia tietoja luottamuksellisesti. Markkinavuoropuhelussa mukana olevien toimittajien nimiä tai muita tietoja ei julkaista.
Markkinavuoropuheluun osallistuminen ei sido hankinnasta kiinnostunutta toimijaa osallistumaan mahdollisesti myöhemmin toteutettavaan tarjouskilpailuun. Tämä ennakkotietoilmoitus ei velvoita hankintayksikköä tekemään varsinaista tarjouskilpailua.
Markkinavuoropuheluun osallistuville/osallistuneille ei makseta korvausta markkinavuoropuheluun osallistumisesta.
Ennakkotietoilmoituksessa esitetty hankinnan kuvaus ja hankintailmoituksen arvioitu julkaisupäivämäärä ovat alustavia ja suuntaa antavia ennakkotietoja.